ພວກຫົວຮຸນແຮງ ປາກິສຖານ 3 ຄົນ ຖືກຂ້າຕາຍ ຫລັງທໍາການໂຈມຕີ (ສະໄລດ໌)
ສາມ​ຄົນ​ຖືກ​ຂ້າ​ຕາຍ ​ໃນ​ການ​ຍິງ​ຕໍ່ສູ້​ກັບ​ກໍາລັງ​ຮັກສາ​ຄວາມ​ປອດ​ໄພ ​​ໃນ​ວັນ​ອາທິດ​ມື້ນີ້. ອີກ​ສອງ​ຄົນ​​​ບີບ​ຂະ​ນວນ​ລະ​ເບີດ ​ຂ້າ​ໂຕ​ຕາຍ​.
ກໍາລັງຮັກສາຄວາມປອດໄພໃນເຂດຕາເວັນຕົກສຽງເໜືອຂອງ ປາກີສຖານ ໄດ້ສັງຫານພວກຫົວຮຸນແຮງກຸ່ມນຶ່ງ ທີ່ເມືອງ Peshawar ນຶ່ງມື້ຫຼັງຈາກກຸ່ມຕາລິບານໄດ້ບຸກໂຈມຕີ ສະໜາມ ບິນຂອງເມືອງດັ່ງກ່າວ ທາງການປາກີສຖານເວົ້າວ່າ ກໍາລັງຮັກສາຄວາມປອດໄພ ໄດ້ ບຸກຖະຫຼົ່ມຕຶກແຫ່ງນຶ່ງໃນວັນອາທິດມື້ນີ້ ຢູ່ບໍລິເວນໃກ້ສະໜາມບິນ ບ່ອນທີ່ພວກຫົວຮຸນແຮງ 5 ຄົນ ໄດ້ເຂົ້າໄປລີ້ຊ່ອນໂຕຢູ່ ຫຼັງຈາກທໍາການໂຈມຕີສະໜາມບິນເມື່ອວັນເສົາວານນີ້ ທາງການເວົ້າອີກວ່າ ພວກຫົວຮຸນແຮງສາມຄົນຖືກຂ້າຕາຍ ໃນການຍິງຕໍ່ສູ້ກັນກັບກໍາລັງຮັກສາຄວາມປອດໄພໃນວັນອາທິດມືນີ້ ໃນຂະນະທີ່ອີກສອງຄົນໄດ້ບີບຂະນວນລະເບີດ ທີ່ຫ້າງໄວ້ໃນເສື້ອກັກຂອງພວກເຂົາເພື່ອຂ້າໂຕຕາຍນັ້ນ ກ່ອນໜ້ານີ້ ເຈົ້າໜ້າທີ່ປາກີສຖານເວົ້າວ່າ ການໂຈມຕີສະໜາມບິນໂດຍພວກຫົວຮຸນແຮງ ເມື່ອວັນເສົາວານນີ້ ຍັງຜົນໃຫ້ພົນລະເຮືອນເສຍຊີວິດໄປຢ່າງໜ້ອຍ 4 ຄົນ ແລະພວກຫົວຮຸນແຮງກໍເສຍຊີວິດ ຫ້າຄົນ ອີກ ຫຼາຍສິບຄົນໄດ້ຮັບບາດເຈັບໃນເຫດການດັ່ງກ່າວ ຊຶ່ງພວກຫົວຮຸນແຮງໄດ້ໂຈມຕີສະໜາມບິນເມືອງ Peshawa ດ້ວຍຈະຫຼວດ ແລະລະເບີດ ຈາກມືລະເບີດສະຫຼະຊີບຄົນນຶ່ງ ກຸ່ມຕາລິບານໄດ້ອ້າງເອົາຄວາມຮັບຜິດຊອບ ຕໍ່ເຫດການໂຈມຕີສະໜາມບິນດັ່ງກ່າວ